केन्द्रों के सुदृढ़ीकरण हेतु चयन जनपदीय कार्यालयों से प्राप्त सुसंगत प्रस्ताव के आधार पर किया जायेगा। चयन के समय राजकीय भवनों में संचालित फल संरक्षण केन्द्रों को वरीयता दी जायेगी। किराये के जिन भवनों में मशीन साज-सज्जा हेतु पर्याप्त स्थान हो, उन्हीं को चयनित किया जायेगा। योजनान्तर्गत किसी ऐसी मशीन का क्रय किया जाना प्रतिबन्धित होगा, जो कि पूर्व से केन्द्र पर उपलब्ध हो। मशीनों के क्रय सम्बन्धी प्रस्ताव निदेशालय प्रेषित करते समय मशीन क्रय के प्रस्ताव का औचित्य, केन्द्र पर मशीन की उपयोगिता तथा आवश्यकता को सम्बन्धित केन्द्र प्रभारी तथा नियंत्रक अधिकारी द्वारा प्रमाणित करना एवं सिद्ध करना अनिवार्य होगा। इस हेतु कार्यक्रमों को 2017-18 में उपलब्ध बजट के अनुरूप कार्यालय फर्नीचर एवं उपकरण व अनुरक्षण मद में मण्डल स्तर पर व्यय किया जायेगा।